b'\n_START_ARTICLE_\nEinsteinov kri\xc5\xbe\n_START_PARAGRAPH_\nEinsteinov kri\xc5\xbe ali Q2237+030 ali QSO2237+0305 je slika kvazarja, ki jo povzro\xc4\x8da gravitacijska le\xc4\x8da, ki je nastala zaradi galaksije ZW 2237+030. Na sliki so vidne \xc5\xa1tiri slike kvazarja, ki se nahaja za galaksijo, ki povro\xc4\x8da gravitacijsko le\xc4\x8do. Galaksija se imenuje Huckrajeva le\xc4\x8da, imenovana po ameri\xc5\xa1kem astronomu Johnu Huckri (rojen 1948)._NEWLINE_Kvazar le\xc5\xbei pribli\xc5\xbeno 8 milijard svetlobnih let od Zemlje. Galaksija, ki povzro\xc4\x8da nastanek gravitacijske le\xc4\x8de, pa je na oddaljenosti 400 milijonov svetlobnih let ._NEWLINE_Einsteinov kri\xc5\xbe se nahaja v ozvezdju Pegaza (rektascenzija 22h40m30,3s in deklinacija 3d21m31s). Posamezne slike kvazarja ozna\xc4\x8dujejo z oznakami od A do D (npr. QSO 2237+0305A itd.)'